Boris Johnson þurfti að horfa á upp á að missa þingmeirihluta sinn í beinni útsendingu . Það fór lítið fyrir annars þýðingarmiklu atviki í dag þegar þingmaðurinn Phillip Lee gekk úr klefa íhaldsflokksins yfir til frjálslyndra demókrata ( Lib Dem ) í breska þinginu . Boris Johnson var í miðri þingræðu og þurfti því að horfa á upp á að missa þingmeirihluta sinn í beinni útsendingu . Atvikið er táknrænt en með því gekk Lee formlega í raðir frjálslyndra . Lee , sem sagði upp á síðasta ári sem aðstoðar dómsmálaráðherra í ríkisstjórn Theresu May vegna Brexit stefnunnar , gaf út yfirlýsingu í dag . Þar kom fram að hann gæti ekki lengur stutt ríkistjórn Johnsons sem stefndi á útgöngu úr Evrópusambandinu sem væri hreinlega eyðileggjandi fyrir Bretland – pólitík sem væri byggð á lygum og kúgunum – og stefndi lífi fólks í hættu . Þannig væri núverandi stefna að grafa undan lýðræði , hagkerfi og hlutverki Bretlands í heiminum . Lee fylgir þar með tveimur öðrum þingmönnum breska íhaldsflokksins sem gengu úr flokknun yfir til frjálslyndra . Ríkisstjórnin hefur nú 319 þingsæti en stjórnarandstaðan 320 . Í breska þinginu standa nú yfir harðar viðræður þar sem stjórnarandstaðan með Corbyn í fararbroddi er að reyna að koma í veg fyrir útgöngu án samnings , eða no-deal Brexit . Ljóst er að andstaðan er nú orðin mun sterkari enda með meirihluta . Líklegt er að almennar kosningar verði vegna þessa í Bretlandi áður en settur útgöngudagur verður þann 31. október .